stanford-oval/wikipedia huggingface dataset:
צבא הקיסרות הגרמנית
פיקוד ושליטה > ראשי המטה הכללי (1871-1919)

הלמוט פון מולטקה הזקן 1871-1888 (היה גם רמטכ"ל צבא פרוסיה לפני האיחוד)
אלפרד פון ולדרזה 1888-1891
אלפרד פון שליפן 1891-1906
הלמוט פון מולטקה הצעיר 1906-1914
אריך פון פאלקנהיין 1914-1916
פאול פון הינדנבורג 1916-1919
וילהלם גרנר 1919
הנס פון זקט 1919
מבנה הצבא

מבנה הצבא בעתות שלום התבסס על אזורי פיקוד, גייסות, אוגדות ורגימנטים. בזמן מלחמה, שלטו הפיקודים האזוריים על מפקדות הגייסות ועל היחידות הכפופות להם. במהלך מלחמת העולם הראשונה נוצרה היררכיה פיקודית גבוהה יותר שנקראה קבוצת ארמיות.
מבנה הצבא > גייסות (קורפוסים)

המערך הארגוני הבסיסי היה הגיס שהורכב משתי אוגדות או יותר בנוסף לכמה כוחות תמיכה והיה אחראי לשטח גאוגרפי מסוים. מפקדת הגיס הייתה אחראית גם על כוחות המילואים ועל המיליציה שבשטחה. ב-1914 היו 21 אזורי גיס בתחום השיפוט של פרוסיה ו-3 בתחומה של בוואריה, זאת בנוסף לגיס מיוחד שנקרא גיס המשמר (Guard Corps). בנוסף לאוגדות כללו הגייסות גדוד חיל רגלים קל, גדוד ארטילריה, גדוד הנדסה, גדוד טלגרף וגדוד רכבות וחלקם החזיקו כוחות גם במבצרים. לכל גיס הייתה כפופה יחידה אווירית. בזמן מלחמה הפך כל גיס לכוח נייד כשהוא מקבל תמיכה עורפית מהאזור הגאוגרפי שלו כדוגמת ציוד וכוח אדם. בנוסף לגייסות הסדירים, הוקמו גייסות מילואים ב-1914 שתגברו את הצבא עם התקדמות מלחמת העולם הראשונה.
מבנה הצבא > אוגדות (דיוויזיות)

המערך הטקטי הבסיסי היה האוגדה. אוגדה סטנדרטית כללה שתי בריגדות רגלים, בריגדת פרשים ובריגדת ארטילריה. כל הבריגדות היו מורכבות משני רגימנטים כל אחת. אוגדה אחת בכל שטח פיקוד של גיס הייתה המיליציה המקומית. ב-1914 היו 42 אוגדות סדירות בפרוסיה ו-6 בבוואריה.

כל האוגדות האלו, התגייסו בזמן המלחמה, נערכו מחדש, קיבלו יחידות הנדסה ואספקה ממפקדות הגייסות והעבירו את רוב יחידות הפרשים שלהן ליחידות פרשים עצמאיות. אוגדות מילואים תגברו את הגייסות, אוגדות המיליציה נערכו השתנו ליחידות צבאיות. במשך המלחמה גדל מספר האוגדות והגיע ל-251 בסיומה.
מבנה הצבא > רגימנטים

הרגימנט הייתה יחידת הקרב הבסיסית כמו גם בסיס הגיוס. החיילים המגויסים סופחו לרגימנטים ובמסגרת זו התאמנו באחת משלוש מגמות: רגלים, פרשים וארטילריה. חיילים בעלי התמחויות אחרות כגון פלסים וחיילי איתות השתייכו ליחידות תמיכה נפרדות.

הרגימנטים המשיכו ותחזקו את המסורת הצבאית שנמשכה פעמים רבות לעבר המאה ה-17 וה-18. לאחר מלחמת העולם הראשונה, המשיכו את המורשת גדודי הרייכסווהר ויורשו הוורמאכט, אך שם נקטעה המסורת לאחר פירוק הצבא הגרמני ב-1945.
קרבות עיקריים במלחמת העולם הראשונה

פרק זה לוקה בחסר. אנא תרמו לוויקיפדיה ו.
ראו גם

סדר הכוחות הגרמניים בפרוץ מלחמת העולם הראשונה
פרשי הצבא הגרמני בהתקפה, 1912
צל רעידת האדמה

צל רעידת אדמה הוא אזור שנמצא בכיוון המרוחק מכיוון התקדמות הגלים סייסמיים, והסמוך לאזור שחלה בו הגברה של האנרגיה הסייסמית כתוצאה מתגובת אתר סייסמית. כתוצאה מהשתחררות מוגברת של אנרגיה באזור שסבל מתגובת האתר הסייסמית, הרי שהאזור שמעבר לו המרוחק מהאפיצנטר, יסבול מאנרגיה סייסמית מופחתת, ויתרחשו בו תאוצות קרקע מופחתות ביחס לצפוי על פי המרחק מהאפיצנטר. התיאוריה הזו הייתה מבוססת על תצפיות שנעשו עד שנות ה-70 של המאה ה-20, ולא נראה שהיה לה המשך בעיסוק ומחקרים מדעיים.
האיור מתוך ספרו של צ'ארלס ריכטר שמציג את תופעת צל רעידת האדמה בעמק סאן יואכים שממערב למישורים האלוביאליים שלמרגלות רכס הסיירה נבאדה, וממערב לו.
צ'ארלס ריכטר הציג את התופעה בספרו משנת 1958, והביא דוגמה מקליפורניה, שם רעידות אדמה שמוקדן היה ממזרח לרכס הסיירה נבאדה, גרמו להגברה משמעותית ולתגובת אתר סייסמית במישורים האלוביאליים שממערב לרכס. בעקבות שחרור משמעותי זה של האנרגיה הסייסמית שם, עמק סאן חואקין (אנ') שנמצא ממערב למישורים הללו, "נהנה" מדרגת עוצמה סייסמית מופחתת משמעותית, ביחס לאתרים דומים המרוחקים מרחק דומה מהמוקד. בספרו שם, הוא מכנה את התופעה כ"צל רעידת האדמה", בדומה ל"צל הגשם" שלו משמעות דומה, אך בתחום האקלים.
בישראל, זיהו החוקרים ורד ושטרים צל רעידת אדמה באזור מישור החוף, שממערב לאזור רמלה-לוד. זאת מכיוון שאזור רמלה-לוד, הנמצא למרגלות הרי יהודה, ספג אנרגיה מוגברת שבאה לידי ביטוי בתגובת אתר סייסמית בשתי רעידות האדמה ההרסניות שהתרחשו בארץ ישראל בשנים 1837 ו-1927.
יש להבחין בין תופעה זו הנקראת צל רעידת האדמה, לבין "אזור הצל של כדור הארץ" (אנ'), שנובע מכך, שגלי הגזירה שמשוגרים בזמן רעידת אדמה, לא עוברים דרך גלעין כדור הארץ שלו תכונות של נוזל, ויוצרים אזור "צל" שלא ניתן לאכן בו רעידות אדמה מרוחקות.
הערות שוליים

↑  Richter, F., C., 1958. Elementary Seismology. W.H. Freeman & Company, S.F. & London, pp. 143-144
↑  Vered, M., Striem, H. L., 1977. A Macroseismic Study and Implications of Structural Damage of two Recent Major Earthquakes in the Jordan Rift. B.S.S.A. 67, pp. 1607-1613
↑  Shadow Zone, USGS, December 31, 2014
פמיניזם זה לכולם

| --- | --- |

 מידע כללי
 מאת:  בל הוקס
 שפת המקור:  אנגלית
 סוגה:  תאוריה פמיניסטית
 נושא:  פמיניזם 
 הוצאה
 הוצאה בשפת המקור:  South End Press
 תאריך הוצאה:  2000
 הוצאה בעברית
 הוצאה:  הוצאת פרדס
 תאריך:  2002
 תרגום:  דלית באום
 קישורים חיצוניים
 הספרייה הלאומית:  002262406
 
פמיניזם זה לכולם: פוליטיקה מכל הלב (באנגלית: Feminism Is for Everybody: Passionate Politics) הוא ספר תאוריה פמיניסטית מאת הפמיניסטית-השחורה בל הוקס.
תוכן

הספר מתאר את המאבקים והאתגרים העומדים בפני התנועה הפמיניסטית. הוא גם מציב תמיכה בהשתתפותם של גברים בתנועה, בטענה שאם המטרה של הפמיניזם הוא לקיים עולם חופשי מסקסיזם, הדבר אפשרי רק אם גם נשים וגם גברים יאמינו בכך ויילחמו עבור זה.
הוקס מתארת את החברה הפטריארכלית כמבוססת היררכיות - כוחם של גברים על נשים, של מנהלים על כפיפיהם, ושל הורה על ילדו, וטוענת שמערכות יחסים שנבנות על "הקרקע העקומה" הזו נועדים לכישלון. כדי להגיע למקום של שינוי חברתי-מערכתי, היא כותבת, על כולנו ללמוד דפוסי חשיבה לא-סקסיסטיים, ולשם כך צריך להשקיע בחינוך מגדרי גם לבנים וגם לבנות. באופן הזה יוכלו הילדים לפתח חשיבה אנטי-סקסיסטית, ולרבות הימים, לייצר חברה בה גברים ונשים הם שווים בפועל, ותהיה להם האפשרות לבנות יחסים כנים, מלאים, ומחויבים שלא עוותו על ידי אי-השוויון המובנה בפטריארכיה.
הוקס מספקת סקירה של ההיסטוריה הפמיניסטית, כולל הצלחות וכשלונות, ומגדירה את המטרה העיקרית של התנועה כהחלפת השיטה הפטריארכלית בשיטה שלא מבוססת שליטה גברית וסקסיזם, ומתארת את היתרונות שכל החברה תרוויח מכך. בנוסף, היא מפרקת את המטרות של הפמיניזם לקטגוריות משנה, שכל אחת נחוצה להצלחת הכלל, ומנתחת אותן. סוגיות כמו מעמדיות וגזענות, למשל, מקושרת בקשרים הדוקים לפמיניזם, וחברה שוויונית מבחינה מגדרית לא תוכל להתקיים אם לא ימוגרו גם היררכיות מבוססות גזע ומעמד.
הוקס מסבירה גם מה הפמיניזם אינו: הפמיניזם אינו מאבק שנועד להצלחת לתת-קבוצה אחת של נשים, הפריבילגיות מביניהן (לבנות, ממעמד גבוה), אלא שהוא נועד להיטיב עם כל הנשים והגברים באשר הם; הפמיניזם אינו תנועה לסבית, שוויון מגדרי ייטיב גם עם אנשים להט"בים כמו שהוא ייטיב עם סטרייטים.
לבסוף, הוקס מעודדת נשים לבדוק את חייהן האישיים כדי להגיע להבנה טובה יותר על מקומה במערך הפטריארכלי.
ביקורת וקבלה

הספר זכה בעיקר לביקורות חיוביות כשיצא, ובמהלך העשור לאחר פרסומו כבר נחשב לקלסיקה פמיניסטית. הוא בשימוש בקורסים למגדר ופמיניזם ברחבי עולם. לכבוד עשר שנים להוצאת הספר, אודרי בילגר מ-Ms. כתבה שהספר הוא כלי שכבר אי אפשר לחיות בלעדיו, מכיוון שהוא גם טקסט יסוד לחשיבה פמיניסטית, וגם מסביר היטב כיצד מערכות דיכוי מקושרות אחת לשנייה, כך שהפטריאכיה תומכת בסוגים אחרים של דיכוי, ומסיקה ש"זה ככה פשוט: פמיניזם עומד כנגד דיכוי".
בסיקור הספר באתר "רוח נשית", נכתב שהפמיניזם, כפי שהוא מוצג על ידי הוקס, הוא "פשוט ורב עוצמה". הביקורת מתייחסת לכך שבמלחמה בסקסיזם, צריך להילחם גם בסקסיזם של נשים, והרי גם נשים פועלות במסגרת הפטריארכיה, ושכדי להביא לשינוי נשים חייבות לעבור שינוי, ולהבין שפמיניזם מחייב פיתוח תודעה, וכפי שבל הוקס הדגישה שוב ושוב בספר, להבין ש"הפמיניזם הוא תנועה למען המשפחה והקהילה, למען האהבה והזוגיות... הפמיניזם גדוש באהבת אדם, בתחושת אחריות ושמחת חיים".
ב-2005, להקת הפאנק אנטי-פלאג הקליטה שיר בשם "Feminism is for Everybody (With A Beating Heart And A Functioning Brain)" במחווה לספר, שנכלל באלבום Protect: A Benefit for the National Association to Protect Children, בו השתתפו 15 להקות פאנק שונות, ושהכנסותיו נתרמו לארגון הצדקה Protect לרווחת ילדים שעוברים התעללות או הזנחה.
הוצאה

מהדורה ראשונה: South End Press, 2000, ISBN 978-0896086289
מהדורה שנייה: Routeledge, 2014, ISBN 978-1138821620
פמיניזם זה לכולם: פוליטיקה מכל הלב, פרדס הוצאה לאור, 2002, מסת"ב 9657171067. מתרגמת: דלית באום
הערות שוליים

↑  10 Years of “Feminism is for Everybody", Audry Bilger, Ms., September 7 2010
↑  פמיניזם זה לכולם -  בל-הוקס, רוח נשית
↑  "Fat Wreck Chords Announces PROTECT Benefit CD". PROTECT. אורכב מ-המקור ב-2008-02-14. נבדק ב-2016-07-20.
קומורית

| --- | --- |
 מדינות:  קומורו קומורו מיוט מיוט  
 אזורים:  קומורו
 דוברים:  800,000
 כתב:  אלפבית לטיני, אלפבית ערבי
 משפחה:  ניגר-קונגו קונגו-אטלנטית וולטה-קונגו בנו-קונגו בנטואידית דרומית בנטו צר שפות סוואהיליות (G40) קומורית
 לאום:  קומורו קומורו מיוט מיוט
 ראו גם:  שפה • כתב • רשימת שפות
 
קומורית (בקומורית: shimasiwa (השפה של האיים) או shikomori (השפה של קומורו) היא השפה המדוברת ביותר בקומורו ומדוברת גם במיוט. השפה שייכת לשפות הסוואהיליות אך עם השפעות גדולות יותר מהשפה הערבית מאשר הסוואהילי.
קומורו מורכבת משלושה איים ולכל אי, יש ניב משלו. בגרנד קומור הניב נקרא shingazidja, באנג'ואן הניב נקרא shindzuani, במוהֶלי הניב נקרא shimwali ובמיוט הניב נקרא shimaore.
את השפה נהוג לכתוב באותיות לטיניות או ערביות.
| --- | --- |
בקרת זהויות :  NLI: 987007553594805171  BnF: cb11951841x (data)  GND: 1138991805  LCCN: sh90002073  NDL: 00577335  SUDOC: 027490033
קובר

ערך זה עוסק במנהיג בולגרי. אם התכוונתם למשמעות אחרת, ראו .
החאן קוּבֶּר (בבולגרית Кубер;‏ 650 – 707 משוער), היה מנהיג שבטי בקרב הבולגרים, אחיו של הנסיך אספרוך מייסד האימפריה הבולגרית הראשונה ובנו של קובראט מייסד בולגריה הישנה ובולגריה של הוולגה ומוצאו מ שושלת דולו שמקורה בחבל גאנסו שבסין. לאחר מותו של קובראט הפכה בולגריה הישנה לוסלית של ממלכת הכוזרים. ב-670 הנהיג קובר קבוצת שבטים מעורבת שהורכבה מבולגרים, סלאבים, יוונים וגרמאניים שהתיישבו באזור פאנוניה בלחצם של האווארים שפשטו על שטחי הבולגרים. ב-680, לאחר פשיטה אווארית נוספת, הנהיג קובר קבוצת שבטים בת כ-70,000 נפשות אשר נדדו דרומה לאזור מקדוניה ואלבניה המודרניות, שם התערו בקרב השבטים הסלאבים שכבר התגוררו במקום. חלק מהשבטים שסרו למרותו החזיקו בדת הנוצרית וחלקם היו פגאנים. הביזנטים כינו שבטים אילו בשם קֶרָאמִיסִיאָנִים על שם האזור במקדוניה בו התיישבו.
הצורך להרחיב את תחום המחיה של השבטים השונים הוביל לעימות בין קובר לבין קונסטנטינוס הרביעי קיסר האימפריה הביזנטית. קובר תקף ללא הצלחה את העיר סלוניקי. חלק מהמקורות מציינים שקובר הקים ישות מדינית באזור מקדוניה במקביל לממלכה הבולגרית שייסד אחיו בצפון מזרח בולגריה והיא שימשה ככלי משחק במאבק בין הביזנטים לאווארים. לאחר שנת 680 אין תיעוד ישיר בכתובים לפועלו של קובר, אך במקורות בולגריים מצוין שבראשית המאה ה-7, בין 705 ל-707 שיתף טרבל (שליט בולגריה) פעולה עם "דודו ממקדוניה". בראשית המאה ה-9 כבש פרסיאן הראשון (שליט בולגריה) את שטחי מקדוניה וצירף אותם לאימפריה הבולגרית.
הערות שוליים

↑  Golden, Peter, An introduction to the history of the Turkic peoples: Ethnogenesis and state-formation in medieval and early modern Eurasia and the Middle East, Harrassowitz, 1992
פלאטר

| --- | --- |

 מפתח:  חברת גוגל, Greg Spencer, Adam Barth, Jonah Williams, Ian Hickson 
 מחזור חיים:  23 באוקטובר 2014 – הווה (10 שנים) 
 גרסה אחרונה:  3.24.3 (12 בספטמבר 2024) 
 גרסת בטא:  v1.12.13+hotfix.9  ב־2020
 נכתבה בשפות:  C, C++, Dart
 סוג רישיון:  רישיון BSD החדש 
 קוד מקור:  https://github.com/flutter/flutter 
 flutter.dev
 
Flutter היא ערכת פיתוח תוכנה (SDK) לבניית ממשק משתמש (UI) בקוד פתוח שנוצרה על ידי גוגל. Flutter משמשת לפיתוח אפליקציות עבור מספר פלטפורמות במקביל: אנדרואיד,iOS, Windows, Mac, Linux, Google Fuchsia web.
הגרסה הראשונה של פלאטר נודעה בשם הקוד "Sky" והופעלה על מערכת ההפעלה אנדרואיד. פרויקט זה נחשף באירוע של שפת דארט לשנת 2015, מתוך כוונה מוצהרת להיות מסוגל לרנדר מסך במהירות של 120 פריימים לשנייה. במהלך האירוע של גוגל בשנחאי, גוגל הודיעה על שחרור הדגמת שימוש בפלאטר, המהווה את המהדורה האחרונה לפני Flutter 1.0.
ארכיטקטורה

המרכיבים העיקריים של פלאטר כוללים:
שפת ופלטפורמת דארט
מנוע רינדור
הספרייה של גוגל שבאה יחד עם פלאטר
ווידג'טים
ארכיטקטורה > שפת Dart

אפליקציות פלאטר כתובות בשפת דארט ועושות שימוש ברבות מהתכונות המתקדמות יותר של השפה.
ב- Windows, macOS ו- Linux, ה-Flutter פועל במכונה ווירטואלית (Dart VM) הכוללת מנוע JIT. בזמן כתיבת קוד ודיבוג של אפליקציה, Flutter משתמש ב-JIT, ומאפשר  Hot reloading, בעזרתו ניתן להזרים שינויים לקובצי המקור של היישום בעודו פועל. כך ברוב המקרים שינויים בקוד המקור יכולים להשתקף מייד ביישום פועל ללא צורך בהפעלה מחדש או כל אובדן של מצב (State).  תכונה זו, המיושמת בפלאטר, זכתה לשבחים רבים [דרוש מקור] .
גרסאות Release של אפליקציות Flutter מתקמפלות מראש (AOT) באנדרואיד וגם ב- iOS,  מה שמאפשר את הביצועים הגבוהים של פלאטר במכשירים ניידים.
ארכיטקטורה > המנוע הגרפי של פלאטר

המנוע של פלאטר, שנכתב בעיקר ב- C ++, מספק תמיכה ברינדור באמצעות ספריית הגרפיקה Skia של גוגל. בנוסף, הוא מתממשק עם תוכנות SDK ספציפיות לפלטפורמות כמו אלה המסופקות על ידי אנדרואיד ו- iOS . המנוע מאחורי פלאטר מרנדר את רכיבי היישום במהלך זמן הריצה. הוא מיישם את ספריות הליבה של פלאטר, כולל אנימציה וגרפיקה, קריאה וכתיבה של קבצים, תמיכה בנגישות, ארכיטקטורת תוספים, את תוכנית הריצה של דארט ועוד. מרבית המפתחים ישתמשו גם ב-Flutter Framework, המספק מסגרת מודרנית, ריאקטיבית, ומערך עשיר של רכיבי widget לפלטפורמה.
ארכיטקטורה > ספריית הייסוד של גוגל עבור פלאטר

ספריית הייסוד, שנכתבה ב- Dart, מספקת דברים בסיסיים ופונקציות המשמשות לבניית יישומים באמצעות Flutter, כמו APIs לתקשורת עם המנוע.
ארכיטקטורה > ווידג'טים

עיצוב UI ב-Flutter כולל שימוש בקומפוזיציה להרכבה / יצירה של "ווידג'טים" מ- Widgets אחרים. למעשה כל עץ של רכיבים (ווידג'טים) שמורכב מפונקציית build() מכונה גם widget יחיד. הסיבה לכך היא שהווידג'טים הקטנים יותר מורכבים גם מ- Widgets קטנים עוד יותר, ולכל אחד מהם יש פונקציית build() משל עצמו.
ארכיטקטורה > ווידג'יטים ספציפיים לעיצוב

Flutter מכילה שתי קבוצות ווידג'טים התואמות לשפות עיצוב ספציפיות. ווידג'טים ל-Material Design מיישמים את שפת העיצוב של גוגל באותו שם, ווידג'טים קופרטינו (Cupertino) מיישמים את הנחיות הממשק האנושי של iOS של Apple.
דוגמת Hello World

תוכנית Hello, World בפלאטר נראית כך:
import 'package:flutter/material.dart';

void main() => runApp(HelloWorldApp());

class HelloWorldApp extends StatelessWidget {
 @override
 Widget build(BuildContext context) {
 return MaterialApp(
 title: 'Hello World App',
 home: Scaffold(
 appBar: AppBar(
 title: Text('Hello World App'),
 ),
 body: Center(
 child: Text('Hello World'),
 ),
 ),
 );
 }
}
היסטוריית גרסאות

ב-4 בדצמבר 2018, שוחררה Flutter 1.0 באירוע Flutter Live, המציין את הגרסה ה"יציבה" הראשונה של הפלטפורמה.
ב-11 בדצמבר 2019, שוחררה Flutter 1.12 באירוע העולמי של Flutter.
ב-6 במאי 2020, שוחררה Flutter 1.17.
ב-5 באוגוסט 2020, שוחררה Flutter 1.20.
ב-3 במרץ 2021 שוחררה Flutter 2.0.
קהילה ישראלית

ל-Flutter קהילות רבות בעולם המאמצות את הטכנולוגיה הזו, ביניהם קבוצות Flutter Israel Developers, GDG, Google Developers Group, מתכנתים המוכרים כGDE- Google Developer- Expert.
ראו גם

React Native
הערות שוליים

↑  "FAQ  - Flutter". נבדק ב-2018-08-08.
↑  "Google's "Fuchsia" smartphone OS dumps Linux, has a wild new UI". Ars Technica.
↑  Amadeo, Ron (1 במאי 2015). "Google's Dart language on Android aims for Java-free, 120 FPS apps". Ars Technica. {{cite web}}:  (עזרה)
1 2 3 4  "Technical Overview - Flutter". flutter.dev (באנגלית). נבדק ב-2017-12-13.
↑  Lelel, Wm (26 בפברואר 2018). "Why Flutter Uses Dart". HackerNoon. נבדק ב-5 בדצמבר 2018. {{cite web}}:  (עזרה)
↑  stephenwzl (2018-08-01). "Flutter's Compilation Patterns". ProAndroidDev. נבדק ב-2018-12-06.
↑  "foundation library - Dart API". docs.flutter.dev (באנגלית). נבדק ב-2017-12-13.
↑  "Material Design Widgets - Flutter". flutter.dev (באנגלית). נבדק ב-2017-12-13.
↑  "Cupertino (iOS-style) Widgets - Flutter". flutter.dev (באנגלית). נבדק ב-2017-12-13.
↑  "Human Interface Guidelines". developer.apple.com (באנגלית). נבדק ב-2019-10-08.
↑  "Flutter: the first UI platform designed for ambient computing" (באנגלית). Flutter blog. נבדק ב-2019-12-11.
פרנציסקה גאל

| --- | --- |

 לידה:  1 בפברואר 1903 בודפשט, האימפריה האוסטרו-הונגרית 
 פטירה:  13 באוגוסט 1972 (בגיל 69) ניו יורק, ארצות הברית 
 שם לידה:  Silberspitz Franciska 
 מדינה:  הונגריה 
 השכלה:  האוניברסיטה לתאטרון ולקולנוע (1919)  Országos Színészegyesület Színészképző Iskolája (1919) 
 בן או בת זוג:  שאנדור לשטיאן (1922–1933) 
 
בסרטה האמריקאי הראשון עם אקים טמירוף (1938)
פרנציסקה גאל (במקור זילברשפיץ, גרסה אחרת של השם: פאני גליזנשטיין, בהונגרית: Gaál Franciska; בודפשט, 1 בפברואר 1903 – ניו יורק, 13 באוגוסט 1972) הייתה שחקנית יהודייה-הונגרייה, בעיקר דמות פופולרית של השנים שלפני 1945.
ביוגרפיה

פרנציסקה זילברשפיץ נולדה במשפחה יהודית מרובת ילדים, בתם של ליפוט זילברשפיץ (1850–1932) ושל רגינה פייפר. אביה היה בעל מסעדה בבודה. היא למדה באקדמיה לאמנויות הדרמה בבודפשט ובאקדמיית המשחק של איגוד השחקנים. בזמן הזה שינתה את שמה, לפי הצעתו של דיולה גאל, מורה באקדמיה לאמנויות. ב-1920 ערכה את הופעת הבכורה שלה בתיאטרון, באופרטה "התינוק", ואחר כך ב-1922 החתים אותה ארתור בארדוש בתיאטרון מרכז העיר, לאחר שנכנסה די בפתאומיות בהצלחה למחזה "אדם טיפש" (Buta ember), עקב מחלתה של אחת השחקניות. ב-1919 כבר השתתפה בסרטים, ושיחקה בסרט האילם של פאל מאטה אצל "האיכר והגמדים" (סרטיה האילמים הראשונים האלה אבדו, רק קטע של כמה דקות נשאר מהסרט "העכבר").
היא החליפה לעיתים קרובות את התיאטראות בהם שיחקה והייתה חברת להקה של כמה תיאטראות (התיאטרון ההונגרי, תיאטרון הקומדיה של בודפשט, תיאטרון הרנסאנס, תיאטרון מרכז העיר כאמור, תיאטרון האופרטה של בודפשט ועוד), באותה עת שיחקה גם במקומות אחרים לפי חוזים להצגות ספציפיות. היא הפכה מהר מאוד לפופולרית בזכות תפקידיה בתיאטרון ובקולנוע ושיחקה בעיקר תפקידים נאיביים. בכמה מהופעותיה צפה הסופר והמחזאי פרנץ מולנר וכתב עבורה את התפקיד הראשי במחזה שלו "איבויה והפיה הטובה". פרידייש קארינתי כינה אותה "הילדה הטיפש-עשרה מרובת הגלגלים ומרובת התפקידים", בהתייחסו לגיזרתה, לסחרור המתמיד שלה על הבמות ולתפקידיה.
ב-11 ביוני 1922 היא נישאה לעיתונאי שאנדור לשטיאן בבודפשט, ממנו התגרשה ב-1933. באותה שנה שינתה את שמה לגאל. ב-25 ביולי 1934 נישאה שוב, הפעם לד"ר פרנץ דייקוביץ' פקיד הבנק לא יהודי.
מבחני הבד שלה שהכין הבמאי סטיב סקיי הגיעו לווינה ולברלין, ובזכות זאת קיבלה שם תפקידים וזכתה להצלחה בסרטים אוסטריים וגרמנים. היא נכנסה לעולם דובר הגרמנית כדמות חדשה, ובביקורות העיתונות באותה התקופה נכתבה על טבעיותה, מזגה ורעננותה. מ-1937 כבר צילמה בהוליווד ב-Paramount Pictures. סרטה האמריקאי הראשון היה ה-The Buccaneer (1938) בבימויו של ססיל ב. דה-מיל. לפני כן, באמצע שנות ה-30 חזרה מגרמניה לממלכת הונגריה עקב התקדמות הנאציזם שם. סרטיה, שצולמו ברייך הגרמני, אך לא ניתן היה להקרינם שם מסיבות פוליטיות, זכו להצלחה גדולה בהונגריה, ואחר כך גם בברית המועצות ופרציסקה גאל אף הפכה לאחת השחקניות האהובות על סטלין. הסרט "פטר" זכה בתואר הקומדיה הקולנועית הטובה ביותר בפסטיבל הסרטים הבינלאומי של מוסקבה ב-1935. אולם עד מהרה, בגלל החוקים ה (אנטי)יהודיים, היא כבר לא יכלה לקבל תפקידים גם בהונגריה, והיא אפילו נאלצה להסתתר בווילה של בעלה השני, עורך הדין פרנץ דייקוביץ', באגם הבלטון. החיילים הסובייטים של הצבא האדום שהגיעו לשם זיהו את השחקנית, שנחשבה לכוכבת אצלם בבית, והיא זכתה ליחס בהתאם, אפילו ארגנו לה הופעת אורח של חודשיים בברית המועצות.
בשנת 1946 הופיעה בהצגה "קלאודיה" בתיאטרון הקומידיה של בודפשט, אך בשנת 1947 היא ובעלה היגרו לצמיתות לאמריקה. היא שיחקה בכמה הצגות בברודוויי, הופיעה באירועים שאורגנו להונגרים אמריקאים, לימדה בבית הספר למשחק של ארווין פיסקטור, אבל לאט לאט נשכחה גם שם. לאחר מות בעלה היא חיה בבדידות ובפרישות. בשנת 1956 התפשטה שמועה כי מתה, אפילו המהדורה ההונגרית של לקסיקון הסרטים (Filmlexikon) שפורסם בשנת 1964 ציין תאריך זה כשנת מותה. פרנציסקה גאל מתה למעשה ב-2 בינואר 1973 בבית חולים לעניים בניו יורק.
מתפקידיה בתיאטרון

צ'כוב : גן הדובדבנים - אניה
דואר-מילר-מילטון: קן הצרעות - אליז בנדוטי
אימרה פרקש: החתונה של ג'נט - משרתת
לאסלו פודור : עכבר הכנסייה - Zsuzsi Nagy
גזה גארדוני - טמאש אנד - רז'ה טרק: הרומן של אידה - אידה
פרנץ הרצג : שירוקו - אופליה רוסלר
מלכיאור לנדייל : אנטוניה – פירי
מלכיאור לנדייל : מנהלת הדואר - גבריאלה סלנצ'י
קלמן מיקסאט - ז'ולט הרשאני : המקרה של הנער נוסטי עם מארי טוט - מארי
פרנץ מולנר : הסיגלית - אילונה סוברי
פרנץ מולנר: הפיה הטובה - פרנסי
שו : פיגמליון - אליזה
אישטוואן זאגון: מריקה – מריקה
ובר-גורסה: טיפש-עשרה -קולט
סרטיה

| שנה | שם הסרט | תפקיד | הערות |
| --- | --- | --- | --- |
| 1920 | A bostonville-i kaland |  |  |
| 1921 | New-York express kábel | Reporter |  |
| 1921 | A cornevillei harangok | Serpolette, cselédlány |  |
| 1932 | Paprika  | Ilona von Takacs |  |
| 1933 | Greetings and Kisses, Veronika | Veronika |  |
| 1933 | Scandal in Budapest | Eva Balogh |  |
| 1934 | A Precocious Girl | Lucie Carell, nicknamed Csibi |  |
| 1934 | Spring Parade  | Marika |  |
| 1934 | Peter  | 17 year old Eva |  |
| 1935 | Little Mother  | Marie Bonnard |  |
| 1936 | Catherine the Last | Katharina, Küchenmädchen |  |
| 1936 | Fräulein Lilli | Fräulein Lilli |  |
| 1938 | The Buccaneer  | Gretchen |  |
| 1938 | The Girl Downstairs | Katerina Linz |  |
| 1939 | Paris Honeymoon | Manya |  |
| 1946 | Renee XIV |  | uncompleted, (final film role) |
לקריאה נוספת

לקסיקון ביוגרפי הונגרי חדש II. מועדון הספר ההונגרי, בודפשט, 2001. 849–850. עמוד מסת"ב 963-547-549-7
אנציקלופדיית סרטים. הוצאה לאור אקדמית, בודפשט, 1964. עמ' 265.
ספריית השחקנים - פרנסיסקה גאאל
מוזיאון לתולדות התיאטרון והשחקנים - "פרוסקה עם מספר תפקידים בילדות" - המסע של פרנסיסקה גאאל להוליווד
MNO - Gaál Franciska "נוסעת" ללונדון(הקישור אינו פעיל, 2019-04)
גם אמריקה וגם הרוסים העריצו את השחקנית ההונגרית, היום קברה כבר לא שם (6 בפברואר 2018) fidelio.hu
הערות שוליים

↑  "Születési bejegyzése a Budapest II. kerületi polgári születési akv. 325/1903. folyószáma alatt".
↑  "Silberspitz Lipót halotti bejegyzése a Budapest I. kerületi polgári halotti akv. 3/1933. folyószáma alatt".
↑  Budapest I. ker. állani házassági akv. 399/1922.
↑  26.P.36161/1933. sz. bpesti kir. törvsz. ítélet.
↑  16.205/1933 III.B.ch.sz.
| --- | --- |
בקרת זהויות :  NLI: 987007312889505171  PLWABN: 9810635752805606  BnF: cb146801689 (data)  GND: 1019856475  ISNI: 0000 0000 4285 5403  LCCN: no90014892  MusicBrainz: 94c312a0-b3da-452e-851a-9463eb88ebb5  NKC: xx0208917  SNAC: w6111d2q  VIAF: 14330231   WorldCat (עם VIAF): 14330231
קבוצה סגורה

ערך זה עוסק בקבוצה סגורה בטופולוגיה. אם התכוונתם לסגירות של קבוצה תחת פעולה, ראו .
במתמטיקה, קבוצה סגורה היא קבוצה שמכילה את השפה שלה, כלומר שכל הנקודות ש"צמודות לה" שייכות לה. זוהי המשמעות האינטואיטיבית ביותר של המושג, אך משמעותו המדויקת תלויה בהקשר המסוים שבו משתמשים בו. דוגמה לקבוצה סגורה היא הקטע  [0,1] שעל הישר הממשי, אשר כולל את כל הנקודות בין 0 ל-1, ואת השפה שהיא 0 ו-1, ולכן הוא סגור.
באנליזה, כאשר עוסקים במרחב האוקלידי ה-n ממדי, קבוצה  U היא סגורה אם היא מכילה את כל נקודות ההצטברות שלה. הגדרה זו תקפה גם עבור מרחב מטרי כלשהו.
ניתן גם להגדיר קבוצה סגורה בעזרת שימוש במושג הסגור: קבוצה סגורה היא קבוצה ששווה לסגור שלה.
במרחב טופולוגי כללי לא בהכרח מוגדר מושג המרחק, ולכן לא ניתן להגדיר קבוצות סגורות באמצעותו. לכן מגדירים קבוצה סגורה בתור קבוצה שהמשלים שלה הוא קבוצה פתוחה. נשים לב כי במרחבים מטריים כלליים העובדה שקבוצה שמשלימתה סגורה היא קבוצה פתוחה נכונה תמיד, ניתן להוכיח זאת מתכונות המרחב, ולכן הגדרה זו היא הכללה של מושג הקבוצה הסגורה.
קבוצה יכולה להיות גם פתוחה וגם סגורה. לדוגמה, בכל מרחב טופולוגי, הקבוצה הריקה וכן המרחב כולו הן קבוצות שגם פתוחות וגם סגורות. מרחב טופולוגי הוא קשיר אם ורק אם אלו הקבוצות היחידות שגם פתוחות וגם סגורות. כמו כן, קבוצה יכולה להיות לא סגורה ולא פתוחה.
ניתן גם להשתמש בקבוצה הסגורה בתור מושג היסוד שעליו נבנית הטופולוגיה של המרחב – עבור קבוצת אברי המרחב בוחרים משפחה של קבוצות חלקיות לה שמקיימות מספר תכונות מיוחדות (המתקיימות לקבוצות סגורות במובן המטרי) ומגדירים אותן "קבוצות סגורות". מהגדרה זו ינבעו כל הקבוצות הפתוחות שבמרחב, ועל כן דרך הגדרה זו אינה שונה מהגדרת טופולוגיה באמצעות קבוצות פתוחות. התכונות הבסיסיות של קבוצות סגורות הן שחיתוך כלשהו של קבוצות סגורות הוא קבוצה סגורה ואיחוד סופי של קבוצות סגורות הוא קבוצה סגורה. איחוד אינסופי של קבוצות סגורות אינו בהכרח סגור.
ראו גם

קבוצה קומפקטית